title: Komisijas Īstenošanas regula (ES) 2018/1494 (2018. gada 8. oktobris), ar ko 291. reizi groza Padomes Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kuras saistītas ar organizācijām ISIL (Da'esh) un Al-Qaida

text:
                  8.10.2018

                  LV

                  Eiropas Savienības Oficiālais Vēstnesis

                  LI 252/1

         KOMISIJAS ĪSTENOŠANAS REGULA (ES) 2018/1494
         (2018. gada 8. oktobris),
         ar ko 291. reizi groza Padomes Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kuras saistītas ar organizācijām ISIL (Da'esh) un Al-Qaida

         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 2002. gada 27. maija Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kuras saistītas ar organizācijām ISIL (Da'esh) un Al-Qaida (1), un jo īpaši tās 7. panta 1. punkta a) apakšpunktu un 7.a panta 1. punktu,
         tā kā:

                     (1)

                     Regulas (EK) Nr. 881/2002 I pielikumā ir uzskaitītas personas, grupas un organizācijas, uz kurām saskaņā ar minēto regulu attiecas līdzekļu un saimniecisko resursu iesaldēšana.

                     (2)

                     Apvienoto Nāciju Organizācijas Drošības padomes Sankciju komiteja 2018. gada 4. oktobrī nolēma pievienot vienu ierakstu to personu, grupu un organizāciju sarakstam, uz kurām būtu jāattiecina līdzekļu un saimniecisko resursu iesaldēšana. Tāpēc būtu attiecīgi jāgroza Regulas (EK) Nr. 881/2002 I pielikums.

                     (3)

                     Lai nodrošinātu šajā regulā paredzēto pasākumu efektivitāti, tai būtu jāstājas spēkā nekavējoties,

               IR PIEŅĒMUSI ŠO REGULU.

            1. pants
            Regulas (EK) Nr. 881/2002 I pielikumu groza saskaņā ar šīs regulas pielikumu.

            2. pants
            Šī regula stājas spēkā dienā, kad to publicē Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 8. oktobrī

                  Komisijas

                  un tās priekšsēdētāja vārdā –

                  Ārpolitikas instrumentu dienesta vadītāja

            (1)  OV L 139, 29.5.2002., 9. lpp.

            PIELIKUMS
            Regulas (EK) Nr. 881/2002 I pielikuma sadaļā “Juridiskās personas, grupas un organizācijas” pievieno šādu ierakstu:

               “Jama'a Nusrat ul-Islam wa al-Muslimin (JNIM). Regulas 7.d panta 2. punkta i) apakšpunktā minētais paziņošanas datums: 4.10.2018.”


title: Komisijas Īstenošanas regula (ES) 2018/1506 (2018. gada 10. oktobris) par ārkārtas tirgus atbalsta pasākumiem olu un mājputnu gaļas nozarei Itālijā

text:
                  11.10.2018

                  LV

                  Eiropas Savienības Oficiālais Vēstnesis

                  L 255/1

         KOMISIJAS ĪSTENOŠANAS REGULA (ES) 2018/1506
         (2018. gada 10. oktobris)
         par ārkārtas tirgus atbalsta pasākumiem olu un mājputnu gaļas nozarei Itālijā
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 220. panta 1. punkta a) apakšpunktu,
         tā kā:

                     (1)

                     Laikā no 2016. gada 30. aprīļa līdz 2017. gada 28. septembrim Itālija ir apstiprinājusi un paziņojusi 43 augsti patogēnās H5 un H7 apakštipa putnu gripas uzliesmojumus. Gripa ir skārusi pīles, tītarus, pērļvistas, Gallus domesticus sugas cāļus, vistas, jaunvistas un dējējvistas.

                     (2)

                     Itālija ir nekavējoties efektīvi veikusi visus nepieciešamos dzīvnieku veselības un veterināros pasākumus, kas prasīti saskaņā ar Padomes Direktīvu 2005/94/EK (2).

                     (3)

                     Konkrētāk, Itālija saskaņā ar Komisijas Īstenošanas lēmumiem (ES) 2016/697 (3), (ES) 2017/155 (4), (ES) 2017/247 (5) (ES) 2017/263 (6), (ES) 2017/417 (7), (ES) 2017/554 (8), (ES) 2017/696 (9), (ES) 2017/780 (10), (ES) 2017/977 (11), (ES) 2017/1397 (12), (ES) 2017/1415 (13), (ES) 2017/1484 (14), (ES) 2017/1519 (15) un (ES) 2017/1593 (16) ir īstenojusi kontroles, monitoringa un profilakses pasākumus un izveidojusi aizsardzības zonas un uzraudzības zonas (“reglamentētās zonas”).

                     (4)

                     Itālija ir informējusi Komisiju par to, ka nepieciešamie dzīvnieku veselības un veterinārie pasākumi, kurus piemēroja, lai ierobežotu slimības izplatīšanos un to izskaustu, ir ietekmējuši ļoti daudzus operatorus un ka minētie operatori ir cietuši ienākumu zaudējumus, par kuriem nav tiesību uz Savienības finansiālo ieguldījumu saskaņā ar Eiropas Parlamenta un Padomes Regulu (ES) Nr. 652/2014 (17).

                     (5)

                     2018. gada 9. martā Komisija atbilstoši Regulas (ES) Nr. 1308/2013 220. panta 3. punktam saņēma oficiālu Itālijas pieprasījumu daļēji finansēt dažus ārkārtas pasākumus, kas saistīti ar uzliesmojumiem, kuri apstiprināti laikā no 2016. gada 30. aprīļa līdz 2017. gada 28. septembrim. 2018. gada 1. jūnijā, 2018. gada 14. jūnijā, 2018. gada 22. jūnijā un 2018. gada 11. jūlijā Itālijas iestādes savu pieprasījumu precizēja un dokumentēja.

                     (6)

                     3. apsvērumā minēto dzīvnieku veselības un veterināro pasākumu piemērošanas rezultātā tika pagarināti karantīnas periodi, aizliegta putnu ievietošana un ierobežota putnu pārvietošana visa veida mājputnu audzēšanas saimniecībās, kas atrodas reglamentētajās zonās, kuras noteiktas pēc augsti patogēnās H5 un H7 apakštipa putnu gripas uzliesmojumiem. Minētais attiecās uz šādām sugām: pīles, tītari, pērļvistas, Gallus domesticus sugas cāļi, vistas, jaunvistas un dējējvistas. Tas ir novedis pie inkubējamo olu, pārtikas olu un mājputnu gaļas produkcijas zaudējumiem šajās saimniecībās. Tāpēc ir lietderīgi kompensēt zaudējumus, kurus radījusi olu iznīcināšana, iedalīšana zemākā šķirā vai pārstrādāšana, kā arī dzīvnieku neizaudzēšana, ilgāka audzēšana vai izbrāķēšana.

                     (7)

                     Saskaņā ar Regulas (ES) Nr. 1308/2013 220. panta 5. punktu Savienības daļējais finansējums jāpiešķir 50 % apmērā no Itālijas segtajiem izdevumiem par ārkārtas tirgus atbalsta pasākumiem. Maksimālie daudzumi, par kādiem var piešķirt finansējumu saistībā ar katru ārkārtas tirgus atbalsta pasākumu, Komisijai būtu jānosaka pēc tam, kad tā ir rūpīgi pārbaudījusi no Itālijas saņemto pieprasījumu, kas saistīts ar uzliesmojumiem, kuri apstiprināti laikā no 2016. gada 30. aprīļa līdz 2017. gada 28. septembrim.

                     (8)

                     Lai novērstu pārmērīgas kompensācijas risku, daļējā finansējuma vienotās likmes summai būtu jābalstās uz tehniskiem un ekonomiskiem pētījumiem vai grāmatvedības dokumentiem, un tā būtu jānosaka atbilstošā līmenī par katru dzīvnieku un produktu atbilstīgi kategorijām.

                     (9)

                     Lai novērstu dubultas finansēšanas risku, zaudējumi nedrīkstētu būt kompensēti ar valsts atbalstu vai apdrošināšanu, un šajā regulā paredzētais Savienības daļējais finansējums būtu jāattiecina tikai uz atbalsttiesīgiem dzīvniekiem un produktiem, par kuriem nav saņemts Savienības finansiālais ieguldījums saskaņā ar Regulu (ES) Nr. 652/2014.

                     (10)

                     Šajā regulā paredzētais ārkārtas tirgus atbalsta pasākumu apmērs un ilgums nedrīkstētu pārsniegt to, kas ir absolūti nepieciešams, lai atbalstītu tirgu. Konkrēti, ārkārtas tirgus atbalsta pasākumi būtu jāattiecina tikai uz mājputnu un olu produkciju saimniecībās, kas atrodas reglamentētajās zonās, un tikai uz to laiku, kamēr tikuši veikti dzīvnieku veselības un veterinārie pasākumi, kuri noteikti Savienības un Itālijas tiesību aktos saistībā ar 43 augsti patogēnās putnu gripas uzliesmojumiem, kas apstiprināti laikā no 2016. gada 30. aprīļa līdz 2017. gada 28. septembrim, un tikai uz attiecīgajām reglamentētajām zonām.

                     (11)

                     Lai nodrošinātu elastību gadījumos, kad uz kompensāciju pretendēttiesīgo dzīvnieku vai olu skaits atšķiras no šajā regulā noteiktā maksimālā skaita, kas pamatojas uz aplēsēm, kompensāciju drīkst koriģēt noteiktās robežās, kamēr vien tiek ievērota Savienības daļēji finansēto izdevumu maksimālā summa.

                     (12)

                     Lai nodrošinātu šo ārkārtas tirgus atbalsta pasākumu budžeta pareizu pārvaldību, tiesības saņemt Savienības daļējo finansējumu būtu jāparedz tikai par tiem maksājumiem, kurus Itālija izmaksājusi saņēmējiem vēlākais līdz 2019. gada 30. septembrim. Komisijas Deleģētās regulas (ES) Nr. 907/2014 (18) 5. panta 2. punkts nebūtu jāpiemēro.

                     (13)

                     Lai nodrošinātu maksājumu attiecināmību un pareizību, Itālijas iestādēm būtu jāveic ex ante pārbaudes.

                     (14)

                     Lai Savienība varētu veikt finanšu kontroli, Itālijai būtu jāpaziņo Komisijai par maksājumu noskaidrošanu.

                     (15)

                     Lai nodrošinātu to, ka Itālija nekavējoties īsteno šajā regulā noteiktos pasākumus, šai regulai būtu jāstājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

                     (16)

                     Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,

               IR PIEŅĒMUSI ŠO REGULU.

            1. pants
            Lai atbalstītu inkubējamo olu, pārtikas olu un mājputnu gaļas tirgu, kuru nopietni skāruši 43 augsti patogēnās H5 un H7 apakštipa putnu gripas uzliesmojumi, ko Itālija konstatējusi un paziņojusi laikā no 2016. gada 30. aprīļa līdz 2017. gada 28. septembrim, Savienība sniedz daļēju finansējumu 50 % apmērā no Itālijas segtajiem izdevumiem.

            2. pants
            Uz Savienības daļējo finansējumu ir tiesības pretendēt tikai par Itālijas segtiem izdevumiem:

                        a)

                        kuri radušies to dzīvnieku veselības un veterināro pasākumu piemērošanas laikā, kas minēti pielikumā uzskaitītajos Savienības un Itālijas tiesību aktos un attiecas uz 1. pantā minēto periodu; un

                        b)

                        kuri radušies mājputnu saimniecībām, kam tikuši piemēroti dzīvnieku veselības un veterinārie pasākumi un kas atrodas zonās, kuras minētas pielikumā uzskaitītajos Savienības un Itālijas tiesību aktos (“reglamentētās zonas”); un

                        c)

                        ja Itālija tos izmaksājusi saņēmējiem vēlākais līdz 2019. gada 30. septembrim. Deleģētās regulas (ES) Nr. 907/2014 5. panta 2. punktu nepiemēro; un

                        d)

                        ja a) punktā minētajā periodā par dzīvnieku vai produktu nav saņemta kompensācija valsts atbalsta vai apdrošināšanas veidā un ja par tiem nav saņemts Savienības finansiālais ieguldījums saskaņā ar Regulu (ES) Nr. 652/2014.

            3. pants

               1.   Savienības daļējā finansējuma maksimālais apjoms ir 11,1 miljons EUR, kas sadalīts šādi:

                           a)

                           par mājputnu produkcijas zaudējumu reglamentētajā zonā piemēro šādas vienotas likmes:

                                       i)

                                       0,11 EUR par inkubējamu olu ar KN kodu 0407 11 00, kura iznīcināta, ne vairāk kā par 2 320 318 olām;

                                       ii)

                                       0,07895 EUR par inkubējamu olu ar KN kodu 0407 11 00, kura pārstrādāta olu produktos, ne vairāk kā par 2 935 380 olām;

                                       iii)

                                       0,057 EUR par inkubējamu olu ar KN kodu 0407 11 00, kura iedalīta zemākā – lolojumdzīvnieku barības – šķirā, ne vairāk kā par 190 000 olu;

                                       iv)

                                       0,019 EUR par sprostos dētu olu ar KN kodu 0407 11 00, kura pārstrādāta olu produktos, ne vairāk kā par 5 788 593 olām;

                                       v)

                                       0,02375 EUR par kūtī dētu olu ar KN kodu 0407 11 00, kura pārstrādāta olu produktos, ne vairāk kā par 37 903 308 olām;

                                       vi)

                                       0,085 EUR par nedēļu par gaļas tītaru mātīti ar KN kodu 0105 99 30, ne vairāk kā par 1 342 757 dzīvniekiem;

                                       vii)

                                       0,129 EUR par nedēļu par gaļas tītaru tēviņu ar KN kodu 0105 99 30, ne vairāk kā par 2 397 112 dzīvniekiem;

                                       viii)

                                       0,045 EUR par nedēļu par pērļvistu ar KN kodu 0105 99 50, ne vairāk kā par 194 548 dzīvniekiem;

                                       ix)

                                       0,045 EUR par nedēļu par gaļas cāli ar KN kodu 0105 94 00, ne vairāk kā par 27 626 088 dzīvniekiem;

                                       x)

                                       0,12385 EUR par nedēļu par gaļas pīli ar KN kodu 0105 99 10, ne vairāk kā par 41 302 dzīvniekiem;

                                       xi)

                                       0,085 EUR par nedēļu par sprostos turētu dējējvistu ar KN kodu 0105 94 00, ne vairāk kā par 176 000 dzīvnieku;

                                       xii)

                                       0,1065 EUR par nedēļu par kūtī turētu dējējvistu ar KN kodu 0105 94 00, ne vairāk kā par 932 625 dzīvniekiem;

                                       xiii)

                                       0,04 EUR par nedēļu par kūtī turētu jaunvistu ar KN kodu 0105 94 00, ne vairāk kā par 414 900 dzīvniekiem;

                           b)

                           par zaudējumiem, kas saistīti ar ilgāku audzēšanu, kura notikusi sakarā ar pārvietošanas aizliegumu reglamentētajās zonās, piemēro šādas vienotas likmes par dzīvnieku:

                                       i)

                                       0,115 EUR par nedēļu par standarta izmēra jaunvistu ar KN kodu 0105 94 00, ne vairāk kā par 400 553 dzīvniekiem;

                                       ii)

                                       0,0995 EUR par nedēļu par standarta izmēra vistu ar KN kodu 0105 94 00, ne vairāk kā par 754 942 dzīvniekiem;

                                       iii)

                                       0,0995 EUR par nedēļu par pērļvistu ar KN kodu 0105 99 50, ne vairāk kā par 1 277 dzīvniekiem,

                                       iv)

                                       0,46 EUR par nedēļu par standarta izmēra tītaru ar KN kodu 0105 99 30, ne vairāk kā par 12 662 dzīvniekiem;

                                       v)

                                       8,46 EUR par liela izmēra tītaru ar KN kodu 0105 99 30, ne vairāk kā par 12 662 dzīvniekiem;

                                       vi)

                                       0,2618 EUR par nedēļu par gaļas pīli ar KN kodu 0105 99 10, ne vairāk kā par 7 700 dzīvniekiem;

                           c)

                           par mājputnu izbrāķēšanu reglamentētajās zonās piemēro šādas vienotas likmes par dzīvnieku:

                                       i)

                                       0,5183 EUR par tītaru mātīti ar KN kodu 0105 12 00, ne vairāk kā par 144 580 dzīvniekiem;

                                       ii)

                                       1,03 EUR par tītaru tēviņu ar KN kodu 0105 12 00, ne vairāk kā par 186 080 dzīvniekiem;

                                       iii)

                                       0,18375 EUR par vistu ar KN kodu 0105 11 19, ne vairāk kā par 37 000 dzīvnieku;

                                       iv)

                                       0,20875 EUR par lauku vistu ar KN kodu 0105 11 19, ne vairāk kā par 779 519 dzīvniekiem;

                           d)

                           par vaislas dzīvnieku produkcijas zaudējumu reglamentētajās zonās piemēro šādas vienotas likmes par dzīvnieku:

                                       i)

                                       0,1815 EUR par gaļas cāli ar KN kodu 0105 94 00, ne vairāk kā par 853 692 dzīvniekiem;

                                       ii)

                                       1,2225 EUR par tītaru ar KN kodu 0105 99 30, ne vairāk kā par 48 050 dzīvniekiem.

               2.   Ja uz kompensāciju pretendēttiesīgo dzīvnieku vai olu skaits pārsniedz dzīvnieku vai olu maksimālo skaitu, kas katrai pozīcijai noteikts 1. punktā, izdevumus, par kuriem ir tiesības pretendēt uz Savienības daļējo finansējumu, ikvienā pozīcijā drīkst koriģēt un pārsniegt summas, kas izriet no attiecīgajai pozīcijai noteiktā maksimālā skaita piemērošanas, ar nosacījumu, ka korekciju kopsumma nepārsniedz 10 % no 1. punktā minēto Savienības daļēji finansēto izdevumu maksimālā apjoma.

            4. pants
            Itālija veic administratīvās un fiziskās pārbaudes saskaņā ar Eiropas Parlamenta un Padomes Regulas (ES) Nr. 1306/2013 (19) 58. un 59. pantu.
            Konkrēti Itālija verificē:

                        a)

                        atbalsta pieprasījumu iesniegušā saņēmēja tiesības uz atbalstu;

                        b)

                        attiecībā uz katru atbalsttiesīgo pieteikuma iesniedzēju – faktisko produkcijas zaudējumu attiecināmību, daudzumu un vērtību;

                        c)

                        to, vai kāds no atbalsttiesīgajiem pieteikuma iesniedzējiem šīs regulas 2. pantā minēto zaudējumu kompensēšanai nav saņēmis finansējumu no citiem avotiem.

                  Atbalsttiesīgajiem pieteikuma iesniedzējiem, kuru administratīvās pārbaudes ir pabeigtas, atbalstu drīkst izmaksāt, negaidot visu pārbaužu noslēgumu, proti, negaidot, kamēr tiks pabeigtas atlasīto pieteikuma iesniedzēju pārbaudes uz vietas.
            Gadījumos, kad pieteikuma iesniedzēja tiesības pretendēt uz atbalstu nav apstiprinājušās, atbalstu atgūst un piemēro sankcijas.

            5. pants
            Itālija paziņo Komisijai par maksājumu noskaidrošanu.

            6. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 10. oktobrī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 347, 20.12.2013., 671. lpp.

            (2)  Padomes 2005. gada 20. decembra Direktīva 2005/94/EK, ar ko paredz Kopienas pasākumus putnu gripas kontrolei un atceļ Direktīvu 92/40/EEK (OV L 10, 14.1.2006., 16. lpp.).

            (3)  Komisijas 2016. gada 4. maija Īstenošanas lēmums (ES) 2016/697 par konkrētiem aizsardzības pasākumiem saistībā ar augsti patogēno H7N7 apakštipa putnu gripu Itālijā (OV L 120, 5.5.2016., 35. lpp.).

            (4)  Komisijas 2017. gada 26. janvāra Īstenošanas lēmums (ES) 2017/155, ar ko groza pielikumu Īstenošanas lēmumam (ES) 2016/2122 par aizsardzības pasākumiem saistībā ar augsti patogēnās H5N8 apakštipa putnu gripas uzliesmojumiem dažās dalībvalstīs (OV L 23, 28.1.2017., 25. lpp.).

            (5)  Komisijas 2017. gada 9. februāra Īstenošanas lēmums (ES) 2017/247 par aizsardzības pasākumiem saistībā ar augsti patogēnās putnu gripas uzliesmojumiem dažās dalībvalstīs (OV L 36, 11.2.2017., 62. lpp.).

            (6)  Komisijas 2017. gada 14. februāra Īstenošanas lēmums (ES) 2017/263 par riska mazināšanas un pastiprinātiem biodrošības pasākumiem un agrīnās konstatācijas sistēmām attiecībā uz risku, ko rada savvaļas putni saistībā ar augsti patogēnās putnu gripas vīrusu pārnešanu uz mājputniem (OV L 39, 16.2.2017., 6. lpp.).

            (7)  Komisijas 2017. gada 7. marta Īstenošanas lēmums (ES) 2017/417, ar ko groza pielikumu Īstenošanas lēmumam (ES) 2017/247 par aizsardzības pasākumiem saistībā ar augsti patogēnās putnu gripas uzliesmojumiem dažās dalībvalstīs (OV L 63, 9.3.2017., 177. lpp.).

            (8)  Komisijas 2017. gada 23. marta Īstenošanas lēmums (ES) 2017/554, ar ko groza pielikumu Īstenošanas lēmumam (ES) 2017/247 par aizsardzības pasākumiem saistībā ar augsti patogēnās putnu gripas uzliesmojumiem dažās dalībvalstīs (OV L 79, 24.3.2017., 15. lpp.).

            (9)  Komisijas 2017. gada 11. aprīļa Īstenošanas lēmums (ES) 2017/696, ar ko groza Īstenošanas lēmumu (ES) 2017/247 par aizsardzības pasākumiem saistībā ar augsti patogēnās putnu gripas uzliesmojumiem dažās dalībvalstīs (OV L 101, 12.4.2017., 80. lpp.).

            (10)  Komisijas 2017. gada 3. maija Īstenošanas lēmums (ES) 2017/780, ar ko groza pielikumu Īstenošanas lēmumam (ES) 2017/247 par aizsardzības pasākumiem saistībā ar augsti patogēnās putnu gripas uzliesmojumiem dažās dalībvalstīs (OV L 116, 5.5.2017., 30. lpp.).

            (11)  Komisijas 2017. gada 8. jūnija Īstenošanas lēmums (ES) 2017/977, ar ko groza Īstenošanas lēmumu (ES) 2017/247 par aizsardzības pasākumiem saistībā ar augsti patogēnās putnu gripas uzliesmojumiem dažās dalībvalstīs (OV L 146, 9.6.2017., 155. lpp.).

            (12)  Komisijas 2017. gada 27. jūlija Īstenošanas lēmums (ES) 2017/1397, ar ko groza pielikumu Īstenošanas lēmumam (ES) 2017/247 par aizsardzības pasākumiem saistībā ar augsti patogēnās putnu gripas uzliesmojumiem dažās dalībvalstīs (OV L 197, 28.7.2017., 13. lpp.).

            (13)  Komisijas 2017. gada 3. augusta Īstenošanas lēmums (ES) 2017/1415, ar ko groza pielikumu Īstenošanas lēmumam (ES) 2017/247 par aizsardzības pasākumiem saistībā ar augsti patogēnās putnu gripas uzliesmojumiem dažās dalībvalstīs (OV L 203, 4.8.2017., 9. lpp.).

            (14)  Komisijas 2017. gada 17. augusta Īstenošanas lēmums (ES) 2017/1484, ar ko groza pielikumu Īstenošanas lēmumam (ES) 2017/247 par aizsardzības pasākumiem saistībā ar augsti patogēnās putnu gripas uzliesmojumiem dažās dalībvalstīs (OV L 214, 18.8.2017., 28. lpp.).

            (15)  Komisijas 2017. gada 1. septembra Īstenošanas lēmums (ES) 2017/1519, ar ko groza pielikumu Īstenošanas lēmumam (ES) 2017/247 par aizsardzības pasākumiem saistībā ar augsti patogēnās putnu gripas uzliesmojumiem dažās dalībvalstīs (OV L 228, 2.9.2017., 1. lpp.).

            (16)  Komisijas 2017. gada 20. septembra Īstenošanas lēmums (ES) 2017/1593, ar ko groza pielikumu Īstenošanas lēmumam (ES) 2017/247 par aizsardzības pasākumiem saistībā ar augsti patogēnās putnu gripas uzliesmojumiem dažās dalībvalstīs (OV L 243, 21.9.2017., 14. lpp.).

            (17)  Eiropas Parlamenta un Padomes 2014. gada 15. maija Regula (ES) Nr. 652/2014, ar ko paredz noteikumus tādu izdevumu pārvaldībai, kuri attiecas uz pārtikas apriti, dzīvnieku veselību un dzīvnieku labturību, augu veselību un augu reproduktīvo materiālu, un ar ko groza Padomes Direktīvas 98/56/EK, 2000/29/EK un 2008/90/EK, Eiropas Parlamenta un Padomes Regulas (EK) Nr. 178/2002, (EK) Nr. 882/2004 un (EK) Nr. 396/2005, Eiropas Parlamenta un Padomes Direktīvu 2009/128/EK un Eiropas Parlamenta un Padomes Regulu (EK) Nr. 1107/2009 un atceļ Padomes Lēmumus 66/399/EEK, 76/894/EEK un 2009/470/EK (OV L 189, 27.6.2014., 1. lpp.).

            (18)  Komisijas 2014. gada 11. marta Deleģētā regula (ES) Nr. 907/2014, ar ko papildina Eiropas Parlamenta un Padomes Regulu (ES) Nr. 1306/2013 attiecībā uz maksājumu aģentūrām un citām iestādēm, finanšu pārvaldību, grāmatojumu noskaidrošanu, nodrošinājumu un euro izmantošanu (OV L 255, 28.8.2014., 18. lpp.).

            (19)  Eiropas Parlamenta un Padomes 2013. gada 17. decembra Regula (ES) Nr. 1306/2013 par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr. 352/78, (EK) Nr. 165/94, (EK) Nr. 2799/98, (EK) Nr. 814/2000, (EK) Nr. 1290/2005 un (EK) Nr. 485/2008 atcelšanu (OV L 347, 20.12.2013., 549. lpp.).

            PIELIKUMS

               2. pantā minētās reglamentētās zonas un periodi

            Itālijas daļas un attiecīgie periodi, kas noteikti saskaņā ar Direktīvu 2005/94/EK un norādīti šādos tiesību aktos:

                        —

                        Komisijas 2016. gada 4. maija Īstenošanas lēmums (ES) 2016/697 par konkrētiem aizsardzības pasākumiem saistībā ar augsti patogēno H7N7 apakštipa putnu gripu Itālijā (OV L 120, 5.5.2016., 35. lpp.),

                        —

                        Komisijas 2017. gada 26. janvāra Īstenošanas lēmums (ES) 2017/155, ar ko groza pielikumu Īstenošanas lēmumam (ES) 2016/2122 par aizsardzības pasākumiem saistībā ar augsti patogēnās H5N8 apakštipa putnu gripas uzliesmojumiem dažās dalībvalstīs (OV L 23, 28.1.2017., 25. lpp.),

                        —

                        Komisijas 2017. gada 9. februāra Īstenošanas lēmums (ES) 2017/247 par aizsardzības pasākumiem saistībā ar augsti patogēnās putnu gripas uzliesmojumiem dažās dalībvalstīs (OV L 36, 11.2.2017., 62. lpp.),

                        —

                        Komisijas 2017. gada 14. februāra Īstenošanas lēmums (ES) 2017/263 par riska mazināšanas un pastiprinātiem biodrošības pasākumiem un agrīnās konstatācijas sistēmām attiecībā uz risku, ko rada savvaļas putni saistībā ar augsti patogēnās putnu gripas vīrusu pārnešanu uz mājputniem (OV L 39, 16.2.2017., 6. lpp.),

                        —

                        Komisijas 2017. gada 7. marta Īstenošanas lēmums (ES) 2017/417, ar ko groza pielikumu Īstenošanas lēmumam (ES) 2017/247 par aizsardzības pasākumiem saistībā ar augsti patogēnās putnu gripas uzliesmojumiem dažās dalībvalstīs (OV L 63, 9.3.2017., 177. lpp.),

                        —

                        Komisijas 2017. gada 23. marta Īstenošanas lēmums (ES) 2017/554, ar ko groza pielikumu Īstenošanas lēmumam (ES) 2017/247 par aizsardzības pasākumiem saistībā ar augsti patogēnās putnu gripas uzliesmojumiem dažās dalībvalstīs (OV L 79, 24.3.2017., 15. lpp.),

                        —

                        Komisijas 2017. gada 11. aprīļa Īstenošanas lēmums (ES) 2017/696, ar ko groza Īstenošanas lēmumu (ES) 2017/247 par aizsardzības pasākumiem saistībā ar augsti patogēnās putnu gripas uzliesmojumiem dažās dalībvalstīs (OV L 101, 13.4.2017., 80. lpp.),

                        —

                        Komisijas 2017. gada 3. maija Īstenošanas lēmums (ES) 2017/780, ar ko groza pielikumu Īstenošanas lēmumam (ES) 2017/247 par aizsardzības pasākumiem saistībā ar augsti patogēnās putnu gripas uzliesmojumiem dažās dalībvalstīs (OV L 116, 5.5.2017., 30. lpp.),

                        —

                        Komisijas 2017. gada 8. jūnija Īstenošanas lēmums (ES) 2017/977, ar ko groza Īstenošanas lēmumu (ES) 2017/247 par aizsardzības pasākumiem saistībā ar augsti patogēnās putnu gripas uzliesmojumiem dažās dalībvalstīs (OV L 146, 9.6.2017., 155. lpp.),

                        —

                        Komisijas 2017. gada 27. jūlija Īstenošanas lēmums (ES) 2017/1397, ar ko groza pielikumu Īstenošanas lēmumam (ES) 2017/247 par aizsardzības pasākumiem saistībā ar augsti patogēnās putnu gripas uzliesmojumiem dažās dalībvalstīs (OV L 197, 28.7.2017., 13. lpp.),

                        —

                        Komisijas 2017. gada 3. augusta Īstenošanas lēmums (ES) 2017/1415, ar ko groza pielikumu Īstenošanas lēmumam (ES) 2017/247 par aizsardzības pasākumiem saistībā ar augsti patogēnās putnu gripas uzliesmojumiem dažās dalībvalstīs (OV L 203, 4.8.2017., 9. lpp.),

                        —

                        Komisijas 2017. gada 17. augusta Īstenošanas lēmums (ES) 2017/1484, ar ko groza pielikumu Īstenošanas lēmumam (ES) 2017/247 par aizsardzības pasākumiem saistībā ar augsti patogēnās putnu gripas uzliesmojumiem dažās dalībvalstīs, (OV L 214, 18.8.2017., 28. lpp.),

                        —

                        Komisijas 2017. gada 1. septembra Īstenošanas lēmums (ES) 2017/1519, ar ko groza pielikumu Īstenošanas lēmumam (ES) 2017/247 par aizsardzības pasākumiem saistībā ar augsti patogēnās putnu gripas uzliesmojumiem dažās dalībvalstīs (OV L 228, 2.9.2017., 1. lpp.),

                        —

                        Komisijas 2017. gada 20. septembra Īstenošanas lēmums (ES) 2017/1593, ar ko groza pielikumu Īstenošanas lēmumam (ES) 2017/247 par aizsardzības pasākumiem saistībā ar augsti patogēnās putnu gripas uzliesmojumiem dažās dalībvalstīs (OV L 243, 21.9.2017., 14. lpp.),

                        —

                        Veselības ministrijas rīkojumi, ar kuriem paziņo par infekciju sakarā ar augsti patogēnās putnu gripas uzliesmojumiem, kas apstiprināti laikā no 2016. gada 30. aprīļa līdz 2017. gada 28. septembrim.


title: Komisijas Īstenošanas regula (ES) 2018/1532 (2018. gada 12. oktobris) par darbīgās vielas dikvata apstiprinājuma neatjaunošanu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un ar ko groza Komisijas Īstenošanas regulu (ES) Nr. 540/2011 (Dokuments attiecas uz EEZ.)

text:
                  15.10.2018

                  LV

                  Eiropas Savienības Oficiālais Vēstnesis

                  L 257/10

         KOMISIJAS ĪSTENOŠANAS REGULA (ES) 2018/1532
         (2018. gada 12. oktobris)
         par darbīgās vielas dikvata apstiprinājuma neatjaunošanu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un ar ko groza Komisijas Īstenošanas regulu (ES) Nr. 540/2011
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 20. panta 1. punktu un 78. panta 2. punktu,
         tā kā:

                     (1)

                     Komisijas Direktīva 2001/21/EK (2) dikvatu kā darbīgo vielu iekļāva Padomes Direktīvas 91/414/EEK (3) I pielikumā.

                     (2)

                     Darbīgās vielas, kas iekļautas Direktīvas 91/414/EEK I pielikumā, ir uzskatāmas par apstiprinātām saskaņā ar Regulu (EK) Nr. 1107/2009 un ir iekļautas Komisijas Īstenošanas regulas (ES) Nr. 540/2011 (4) pielikuma A daļā.

                     (3)

                     Darbīgās vielas dikvata apstiprinājums, kā norādīts Īstenošanas regulas (ES) Nr. 540/2011 pielikuma A daļā, zaudē spēku 2019. gada 30. jūnijā.

                     (4)

                     Komisijas Regulas (ES) Nr. 1141/2010 (5) 4. pantā norādītajā periodā saskaņā ar minēto pantu tika iesniegti divi pieteikumi, kuros lūgts atjaunot dikvata apstiprinājumu attiecībā uz tā iekļaušanu Direktīvas 91/414/EEK I pielikumā.

                     (5)

                     Pieteikuma iesniedzēji iesniedza papildu dokumentāciju, kas tiek prasīta saskaņā ar Regulas (ES) Nr. 1141/2010 9. pantu. Ziņotāja dalībvalsts konstatēja, ka pieteikumi ir pilnīgi.

                     (6)

                     Ziņotāja dalībvalsts, apspriežoties ar otru ziņotāju dalībvalsti, sagatavoja atjaunošanas novērtējuma ziņojumu, ko 2014. gada 19. septembrī iesniedza Eiropas Pārtikas nekaitīguma iestādei (“Iestāde”) un Komisijai.

                     (7)

                     Iestāde atjaunošanas novērtējuma ziņojumu nosūtīja pieteikuma iesniedzējiem un dalībvalstīm komentāru sniegšanai un saņemtos komentārus nosūtīja Komisijai. Turklāt tā publiskoja papildu kopsavilkuma dokumentāciju.

                     (8)

                     2015. gada 12. novembrī Iestāde nosūtīja Komisijai secinājumu (6) par to, vai ir sagaidāms, ka dikvats atbildīs Regulas (EK) Nr. 1107/2009 4. pantā noteiktajiem apstiprināšanas kritērijiem. Iestāde konstatēja augstu risku strādniekiem, tuvumā esošām personām un iedzīvotājiem. Pēc šā secinājuma publicēšanas Iestādei ar vienu no pieteikuma iesniedzējiem bija tehniska diskusija par tāda riska novērtējumu, kāds patērētājiem rodas citā veidā, nevis uzņemot minēto vielu ar uzturu. 2017. gada novembrī EFSA šo pieteikuma iesniedzēju informēja, ka novērtēšana, izmantojot visatbilstošāko zinātnisko pieeju, ir paveikta, taču Komisija varētu apsvērt, vai Iestāde nav jāpilnvaro ar uzturu nesaistītu eksponētību dikvatam novērtēt atkārtoti. 2018. gada 19. februārī Komisija pilnvaroja EFSA veikt atkārtotu novērtēšanu par tādu eksponētību dikvatam, kas nav saistīta ar uzturu. 2018. gada 17. aprīlī (7) Iestāde apstiprināja, ka visos attiecīgajos scenārijos rodas augsts risks tuvumā esošām personām un iedzīvotājiem. Turklāt tika konstatēta augsta riska pakāpe attiecībā uz putniem (8).

                     (9)

                     Komisija aicināja pieteikuma iesniedzējus sniegt komentārus par Iestādes secinājumu, par Iestādes 2018. gada paziņojumu un, saskaņā ar Regulas (ES) Nr. 1141/2010 17. panta 1. punktu, par pārskata ziņojuma projektu. Pieteikuma iesniedzēji ir iesnieguši komentārus, kas tika rūpīgi izskatīti.

                     (10)

                     Tomēr, neraugoties uz pieteikuma iesniedzēju argumentiem, ar vielu saistītās bažas novērst nebija iespējams.

                     (11)

                     Līdz ar to par vismaz viena dikvatu saturoša augu aizsardzības līdzekļa vienu vai vairākiem reprezentatīviem lietojumiem nav konstatēts, ka Regulas (EK) Nr. 1107/2009 4. pantā noteiktie apstiprināšanas kritēriji ir izpildīti. Tāpēc ir lietderīgi darbīgās vielas dikvata apstiprinājumu saskaņā ar minētās regulas 20. panta 1. punkta b) apakšpunktu neatjaunot.

                     (12)

                     Dalībvalstīm būtu jāatvēl pietiekams laiks, lai tās varētu atsaukt dikvatu saturošu augu aizsardzības līdzekļu atļaujas.

                     (13)

                     Ja attiecībā uz dikvatu saturošiem augu aizsardzības līdzekļiem dalībvalstis saskaņā ar Regulas (EK) Nr. 1107/2009 46. pantu nosaka pagarinājuma periodu, šim periodam būtu jābeidzas ne vēlāk kā 2020. gada 4. februārī.

                     (14)

                     Šī regula neliedz iespēju saskaņā ar Regulas (EK) Nr. 1107/2009 7. pantu iesniegt citus pieteikumus uz dikvata apstiprināšanu.

                     (15)

                     Augu, dzīvnieku, pārtikas aprites un dzīvnieku barības pastāvīgā komiteja nav sniegusi atzinumu tās priekšsēdētāja noteiktajā termiņā. Tika uzskatīts, ka ir nepieciešams īstenošanas akts, un priekšsēdētājs iesniedza īstenošanas akta projektu turpmākai apspriešanai pārsūdzības komitejā. Pārsūdzības komiteja atzinumu nav sniegusi,

               IR PIEŅĒMUSI ŠO REGULU.

            1. pants
            Darbīgās vielas apstiprinājuma neatjaunošana
            Darbīgās vielas dikvata apstiprinājumu neatjauno.

            2. pants
            Pārejas pasākumi
            Dalībvalstis vēlākais līdz 2019. gada 4. maijam atsauc tādu augu aizsardzības līdzekļu atļaujas, kas kā darbīgo vielu satur dikvatu.

            3. pants
            Pagarinājuma periodi
            Jebkurš pagarinājuma periods, ko dalībvalstis piešķir saskaņā ar Regulas (EK) Nr. 1107/2009 46. pantu, ir pēc iespējas īsāks un beidzas ne vēlāk kā 2020. gada 4. februārī

            4. pants
            Grozījums Īstenošanas regulā (ES) Nr. 540/2011
            Īstenošanas regulas (ES) Nr. 540/2011 pielikuma A daļā 15. ierakstu, kas attiecas uz dikvatu, svītro.

            5. pants
            Stāšanās spēkā
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 12. oktobrī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 309, 24.11.2009., 1. lpp.

            (2)  Komisijas 2001. gada 5. marta Direktīva 2001/21/EK, ar ko groza I pielikumu Padomes Direktīvai 91/414/EEK par augu aizsardzības līdzekļu laišanu tirgū nolūkā ietvert amitrolu, dikvātu, piridātu un tiabendazolu kā aktīvās vielas (OV L 69, 10.3.2001., 17. lpp.).

            (3)  Padomes 1991. gada 15. jūlija Direktīva 91/414/EEK par augu aizsardzības līdzekļu laišanu tirgū (OV L 230, 19.8.1991., 1. lpp.).

            (4)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

            (5)  Komisijas 2010. gada 7. decembra Regula (ES) Nr. 1141/2010, ar ko nosaka procedūru, ar kuru Padomes Direktīvas 91/414/EEK I pielikumā atkārtoti iekļauj aktīvo vielu otro grupu, un izveido šo vielu sarakstu (OV L 322, 8.12.2010., 10. lpp.).

            (6)  EFSA (Eiropas Pārtikas nekaitīguma iestāde), 2015. Conclusion on the peer review of the pesticide risk assessment of the active substance diquat. EFSA Journal 2015; 13(11):4308, 127 lpp.

            (7)  EFSA (Eiropas Pārtikas nekaitīguma iestāde), 2018. Statement on non-dietary exposure on diquat. EFSA Journal 2018; 16(4):5260, 111 lpp.

            (8)  EFSA (Eiropas Pārtikas nekaitīguma iestāde), 2015. Conclusion on the peer review of the pesticide risk assessment of the active substance diquat. EFSA Journal 2015; 13(11):4308, 127 lpp.


title: Komisijas Īstenošanas regula (ES) 2018/1557 (2018. gada 17. oktobris), ar kuru groza Īstenošanas regulu (ES) 2016/1368, ar ko saskaņā ar Eiropas Parlamenta un Padomes Regulu (ES) 2016/1011 izveido finanšu tirgos izmantotu kritiski svarīgu etalonu sarakstu (Dokuments attiecas uz EEZ.)

text:
                  18.10.2018

                  LV

                  Eiropas Savienības Oficiālais Vēstnesis

                  L 261/10

         KOMISIJAS ĪSTENOŠANAS REGULA (ES) 2018/1557
         (2018. gada 17. oktobris),
         ar kuru groza Īstenošanas regulu (ES) 2016/1368, ar ko saskaņā ar Eiropas Parlamenta un Padomes Regulu (ES) 2016/1011 izveido finanšu tirgos izmantotu kritiski svarīgu etalonu sarakstu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2016. gada 8. jūnija Regulu (ES) 2016/1011 par indeksiem, ko izmanto kā etalonus finanšu instrumentos un finanšu līgumos vai ieguldījumu fondu darbības rezultātu mērīšanai, un ar kuru groza Direktīvu 2008/48/EK, Direktīvu 2014/17/ES un Regulu (ES) Nr. 596/2014 (1), un jo īpaši tās 20. panta 1. punktu,
         tā kā:

                     (1)

                     Etaloniem ir svarīga nozīme daudzu finanšu instrumentu un finanšu līgumu cenas noteikšanā un daudzu ieguldījumu fondu darbības rezultātu mērījumu noteikšanā. Daudzos gadījumos etalonam nepieciešamo datu sniegšana un etalona pārvaldība ir pakļauta manipulācijas riskam, un iesaistītās personas bieži vien skar interešu konflikts.

                     (2)

                     Lai etalons varētu veikt savu funkciju ekonomikā, tam ir jābūt pamatā esošā tirgus vai ekonomikas stāvokļa reprezentatīvam atspoguļojumam. Ja kāds etalons vairs nav reprezentatīvs atspoguļojums pamatā esošam tirgum, piemēram, starpbanku piedāvājuma likmēm, pastāv risks, ka tas citstarp negatīvi ietekmēs tirgus integritāti, kā arī mājsaimniecību (aizdevumi un hipotekārie kredīti) un uzņēmumu finansēšanu Savienībā.

                     (3)

                     Ja konkrētam etalonam piesaistītu finanšu instrumentu, finanšu līgumu un ieguldījumu fondu vērtības kopsumma ir augsta, parasti pieaug riski, kam pakļauti lietotāji, tirgi un Savienības ekonomika kopumā. Tādēļ Regulā (ES) 2016/1011 ir izveidotas dažādas etalonu kategorijas un ir noteiktas papildu prasības, kurām jānodrošina konkrētu, par kritiski svarīgiem uzskatīto etalonu integritāte un stabilitāte, tai skaitā kompetento iestāžu pilnvaras konkrētos apstākļos uzdot veikt kritiski svarīgam etalonam nepieciešamu datu sniegšanu un tā pārvaldību.

                     (4)

                     Ar Komisijas Īstenošanas regulu (ES) 2016/1368 (2) tika izveidots finanšu tirgos izmantotu kritiski svarīgu etalonu saraksts saskaņā ar Regulu (ES) 2016/1011.

                     (5)

                     Saskaņā ar Regulas (ES) 2016/1011 20. panta 1. punktu Komisija ir pilnvarota pieņemt īstenošanas aktus, lai izveidotu un vismaz reizi divos gados pārskatītu kritiski svarīgu etalonu sarakstu.

                     (6)

                     Saskaņā ar Regulas (ES) 2016/1011 20. panta 1. punkta b) apakšpunktu etalonus var iekļaut kritiski svarīgu etalonu sarakstā, ja šos etalonus cita starpā iesniedz datu sniedzēji, kuru lielākā daļa atrodas vienā dalībvalstī, un ja tie ir atzīti par kritiski svarīgiem minētajā dalībvalstī.

                     (7)

                     Zviedrijas kompetentā iestāde (Finansinspektionen) 2018. gada 22. janvārī paziņoja Eiropas Vērtspapīru un tirgu iestādei (EVTI) savu priekšlikumu atzīt Stokholmas starpbanku aizdevumu piedāvājuma likmi (STIBOR) par kritiski svarīgu etalonu saskaņā ar Regulas (ES) 2016/1011 20. panta 1. punkta b) apakšpunktu, jo tas ir kritiski svarīgs Zviedrijā un balstās uz tādu datu sniedzēju sniegtiem datiem, kuru lielākā daļa atrodas Zviedrijā.

                     (8)

                        STIBOR ir atsauces likme, kas balstās uz to procentu likmju vidējo vērtību, par kurām vairākas bankas, kas darbojas Zviedrijas naudas tirgū, ir gatavas piešķirt viena otrai nenodrošinātus līdzekļus ar dažādiem termiņiem. STIBOR grupā 2018. gada 22. janvārī bija septiņas bankas, no kurām sešas atrodas Zviedrijā, bet viena – Dānijā.

                     (9)

                     Novērtējumā, kas tika iesniegts EVTI, Finansinspektionen secināja, ka STIBOR pārtraukšana vai tā sniegšana, pamatojoties uz ievaddatiem vai datu sniedzēju grupu, kas vairs nav reprezentatīvi attiecībā uz pamatā esošo tirgu vai ekonomisko realitāti, varētu būtiski negatīvi ietekmēt Zviedrijas finanšu tirgu darbību.

                     (10)

                        Finansinspektionen novērtējums parāda, ka STIBOR kā atsauce tiek izmantota, lai noteiktu cenu Zviedrijas kronās (SEK) denominētu ārpusbiržas procentu likmju atvasinātajiem instrumentiem par nesamaksātu nosacīto summu 3 500 miljardu EUR apmērā. Gandrīz viena ceturtdaļa no SEK denominētām obligācijām par atsauci izmanto STIBOR, un STIBOR izmanto, lai noteiktu cenu 75 % no kopējiem aizdevumiem Zviedrijas mājsaimniecībām un nefinanšu iestādēm. To finanšu instrumentu un finanšu līgumu kopējā vērtība, kas par atsauci izmanto STIBOR, ir aptuveni astoņas reizes lielāka par Zviedrijas nacionālo kopproduktu. Tāpēc STIBOR ir vitāli svarīga finanšu stabilitātei un tirgus integritātei Zviedrijā. Novērtējumā secināts, ka STIBOR pārtraukšana vai neuzticamība varētu būtiski negatīvi ietekmēt finanšu tirgu darbību Zviedrijā, kā arī uzņēmumus un patērētājus, jo to izmanto aizdevumiem, patēriņa kredītu produktiem un ieguldījumu fondiem.

                     (11)

                     EVTI 2018. gada 23. februārī nosūtīja Komisijai savu atzinumu, kurā norādīja, ka Zviedrijas Finansinspektionen ir ņēmusi vērā visus elementus un kritērijus, kas iekļauti Regulas (ES) 2016/1011 20. panta 3. punktā, un ka tā ir sniegusi kvantitatīvus datus, lai pamatotu STIBOR atzīšanu par kritiski svarīgu etalonu, kā arī analītisko pamatojumu, kurā uzsvērta STIBOR izšķirošā loma Zviedrijas ekonomikā.

                     (12)

                     Tāpēc Īstenošanas regula (ES) 2016/1368 būtu attiecīgi jāgroza.

                     (13)

                     Ņemot vērā STIBOR izšķirošo nozīmi, tās plašo lietojumu un lomu kapitāla sadalē Zviedrijā, šai regulai būtu jāstājas spēkā steidzamības kārtā.

                     (14)

                     Šajā regulā paredzētie pasākumi ir saskaņā ar Eiropas Vērtspapīru komitejas atzinumu,

               IR PIEŅĒMUSI ŠO REGULU.

            1. pants
            Īstenošanas regulas (ES) 2016/1368 pielikumu aizstāj ar šīs regulas pielikumā ietverto tekstu.

            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 17. oktobrī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 171, 29.6.2016., 1. lpp.

            (2)  Komisijas 2016. gada 11. augusta Īstenošanas regula (ES) 2016/1368, ar ko saskaņā ar Eiropas Parlamenta un Padomes Regulu (ES) 2016/1011 izveido finanšu tirgos izmantotu kritiski svarīgu etalonu sarakstu (OV L 217, 12.8.2016., 1. lpp.).

            PIELIKUMS
            “

                     PIELIKUMS
                     Kritiski svarīgu etalonu saraksts, izveidots saskaņā ar Regulas (ES) 2016/1011 20. panta 1. punktu

                                 Nr.

                                 Etalons

                                 Administrators

                                 Vieta

                                 1

                                 Eurozonas starpbanku euro aizdevumu piedāvājuma likme (EURIBOR®)

                                 Eiropas Naudas tirgu institūts (European Money Markets Institute, EMMI)

                                 Brisele, Beļģija

                                 2

                                 Indeksētā vidējā procentu likme euro aizdevumiem uz vienu nakti (EONIA®)

                                 Eiropas Naudas tirgu institūts (EMMI)

                                 Brisele, Beļģija

                                 3

                                 Londonas starpbanku aizdevumu piedāvājuma likme (LIBOR)

                                    ICE Benchmark Administration (IBA)

                                 Londona, Apvienotā Karaliste

                                 4

                                 Stokholmas starpbanku aizdevumu piedāvājuma likme (STIBOR)

                                 Zviedrijas Banku asociācija (Svenska Bankföreningen)

                                 Stokholma, Zviedrija

               ”


title: Padomes Īstenošanas regula (ES) 2018/1653 (2018. gada 6. novembris), ar ko īsteno Regulu (ES) 2017/2063 par ierobežojošiem pasākumiem saistībā ar situāciju Venecuēlā

text:
                  7.11.2018

                  LV

                  Eiropas Savienības Oficiālais Vēstnesis

                  L 276/1

         PADOMES ĪSTENOŠANAS REGULA (ES) 2018/1653
         (2018. gada 6. novembris),
         ar ko īsteno Regulu (ES) 2017/2063 par ierobežojošiem pasākumiem saistībā ar situāciju Venecuēlā
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību,
         ņemot vērā Padomes Regulu (ES) 2017/2063 (2017. gada 13. novembris) par ierobežojošiem pasākumiem saistībā ar situāciju Venecuēlā (1) un jo īpaši tās 17. panta 1. punktu,
         ņemot vērā Savienības Augstās pārstāves ārlietās un drošības politikas jautājumos priekšlikumu,
         tā kā:

                     (1)

                     2017. gada 13. novembrī Padome pieņēma Regulu (ES) 2017/2063 par ierobežojošiem pasākumiem saistībā ar situāciju Venecuēlā.

                     (2)

                     Būtu jāgroza pamatojums vienas personas iekļaušanai Regulas (ES) 2017/2063 IV pielikumā.

                     (3)

                     Tāpēc būtu attiecīgi jāgroza Regulas (ES) 2017/2063 IV pielikums,

               IR PIEŅĒMUSI ŠO REGULU.

            1. pants
            Regulas (ES) 2017/2063 IV pielikumu groza tā, kā izklāstīts šīs regulas pielikumā.

            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 6. novembrī

                  Padomes vārdā –

                  priekšsēdētājs

               H. LÖGER

            (1)  OV L 295, 14.11.2017., 21. lpp.

            PIELIKUMS
            Regulas (ES) 2017/2063 IV pielikuma 7. ierakstu aizstāj ar šādu:

                           Vārds, uzvārds

                           Identifikācijas informācija

                           Pamatojums

                           Sarakstā iekļaušanas datums

                           “7.

                              Diosdado Cabello Rondón

                           Dzimšanas datums: 1963. gada 15. aprīlis

                           Konstitucionālās asamblejas priekšsēdētājs un Venecuēlas Apvienotās Sociālistiskās partijas (PSUV) pirmais priekšsēdētāja vietnieks. Iesaistīts rīcībā, kas apdraud demokrātiju un tiesiskumu Venecuēlā, tostarp izmantojot plašsaziņas līdzekļus, lai klaji uzbruktu un draudētu politiskajai opozīcijai, citiem plašsaziņas līdzekļiem un pilsoniskajai sabiedrībai.

                           22.1.2018.”